b'\n_START_ARTICLE_\nKalle Salminen\n_START_PARAGRAPH_\nKaarle (Kalle) Vihtori Salminen (25. syyskuuta 1863 Alastaro \xe2\x80\x93 7. maaliskuuta 1939 Punkalaidun) oli suomalainen kellosepp\xc3\xa4 ja maalari joka oli sosialidemokraattien kansanedustajana ensimm\xc3\xa4isess\xc3\xa4 eduskunnassa._NEWLINE_Salmisen vanhemmat olivat torppari Israel Davidinpoika ja Anna Katarina Juhantyt\xc3\xa4r. H\xc3\xa4n ty\xc3\xb6skenteli aluksi maataloust\xc3\xb6iss\xc3\xa4 ja toimi sittemmin maalarina, kellosepp\xc3\xa4n\xc3\xa4, valokuvaajana ja puhelinkeskuksen hoitajana Punkalaitumella. Salminen oli naimisissa vuodesta 1889 Amanda Karolina Heikkil\xc3\xa4n kanssa._NEWLINE_Salminen oli SDP:n kansanedustajana 1907\xe2\x80\x931908 edustaen Turun l\xc3\xa4\xc3\xa4nin pohjoista vaalipiiri\xc3\xa4.'